

VLADA CRNE GORE

**Generalni sekretarijat**

***Kancelarija za saradnju s nevladinim organizacijama***

Na osnovu člana 4 stav 2 Odluke o obrazovanju Savjeta za zaštitu od diskriminacije („Službeni list CG“, br. 50/11 i 53/11), a u vezi sa Odlukom o Savjetu za razvoj nevladinih organizacija ("Službeni list CG", br. 21/14),Kancelarija za saradnju s nevladinim organizacijama upućuje

**JAVNI POZIV**

**nevladinim organizacijama za predlaganje1(jednog/ne)**

**kandidata/kandidatkinje za člana/icu Savjeta za zaštitu od diskriminacije**

**za područje: zaštita i promocija ljudskih prava**

Savjet za zaštitu od diskriminacije (u daljem tekstu: Savjet) imenovan je Rješenjem Vlade Crne Gore broj 06-150/3, od 2.februara 2012. godine. Ministarstvo za ljudska i manjinska prava, aktom broj 02-023-1398/15-1, od 13. oktobra 2015. godine, obratilo se sa zahtjevom da Kancealrija, shodno članu 4 stav 2 Odluke o obrazovanju Savjeta za zaštitu od diskriminacije, pokrene postupak predlaganja jednog predstavnika nevladinih organizacija u Savjet, **zbog činjenjice da je gospodin Milan Šaranović, generalni direktor Centra za antidiskriminaciju EKVISTA podnio ostavku na članstvo u Savjetuza zaštitu od diskriminacije.**

**Kako je gospodin Šaranović bio izabran za područje zaštita i promocija ljudskih prava, to, u skladu sa članom 2 stav 3 alineja 7 Odluke o obrazovanju Savjeta, pravo predlaganja kandidata/kandidatkinje za člana/icu Savjeta imaju nevladine organizacije čije je područje djelovanja: zaštita i promocija ljudskih prava.**

**Nevladina organizacija može predložiti samo jednog kandidata/kandidatkinju za člana/icu Savjeta.**

**Nevladina organizacija može predložiti kandidata/kandidatkinju za člana/članicu Savjeta ako:**

- je na dan objavljivanja ovog poziva upisana u registar nevladinih organizacija;

- u statutu ima utvrđene djelatnosti i ciljeve u oblasti zaštite i promocije ljudskih prava;

- je u prethodnojgodinirealizovalanajmanjejedanprojekatiliaktivnost u oblasti zaštite i promocije ljudskih prava;

- više od polovine članovaorganaupravljanjanevladineorganizacijenijesu članoviorganapolitičkihpartija, javnifunkcioneri, državnislužbenici, odnosno namještenici, lokalnislužbenici, odnosnonamještenici, rukovodeća lica, odnosno zaposleni u javnim ustanovama i privrednim društvima čiji je osnivač država ili opština, Glavni grad, odnosno Prijestonica.

**Kandidat/kandidatkinja za člana/icu Savjeta može biti lice koje:**

- je crnogorski državljanin/nka sa prebivalištem u Crnoj Gori;

- posjeduje iskustvo u oblasti-području **zaštite i promocije ljudskih prava**;

- nije član organa političke partije, javni funkcioner, državni službenik, odnosnonamještenik,lokalnislužbenik, odnosnonamještenik, rukovodeće lice, odnosno zaposleni u javnim ustanovama i privrednim društvima čiji je osnivač država ili opština,Glavni grad, odnosno Prijestonica.

- ima najmanje V nivo kvalifikacije obrazovanja.

**Predlaganje kandidata/kandidatkinja vrši se na posebnom obrascu, koji se može preuzeti sa veb stranice** [**www.gov.me/biblioteka/obrasci**](http://www.gov.me/biblioteka/obrasci)

**Nevladina organizacija, dužna je da,uz predlog kandidata/kandidatkinje na propisanom obrascu dostavi:**

1. pregled realizovanih projekata i aktivnosti u prethodnoj godini u oblastizaštite i promocije ljudskih prava;
2. izjavulicaovlašćenog za zastupanjenevladineorganizacije o tome da višeodpolovinečlanovaorganaupravljanjanevladineorganizacijenijesučlanoviorganapolitičkih partija, javnifunkcioneri, državnislužbenici, odnosnonamješteniciililokalnislužbenici, odnosnonamještenici, rukovodeća lica, odnosno zaposleni u javnim ustanovama i privrednim društvima čiji je osnivač država ili opština, Glavni grad, odnosno Prijestonica;

3- *fotokopiju lične karte ili druge isprave na osnovu koje se utvrđuje indentitet kandidata;*

*4- biografiju kandidata/kandidatkinje sa podacima o iskustvu u nevladinom sektoru u oblastizaštite i promocije ljudskih prava;*

*5-izjavu kandidata/kandidatkinje da nije član organa političke partije, javni funkcioner, državni službenik, odnosno namještenik, lokalni službenik, odnosno namještenik, rukovodeće lice, odnosno zaposleniu javnim ustanovama i privrednim društvima čiji je osnivač država ili opština,Glavni grad, odnosno Prijestonica;*

*6- ovjerenu kopiju diplome o stečenom obrazovanju;*

*7-izjavu kandidata/kandidatkinje da prihvata kandidaturu za članstvo u Savjetu.*

\*\*\*\*\*\*\*\*\*\*\*\*\*\*\*\*\*\*\*\*\*\*

**Rok za podnošenje predloga je10. novembar 2015. godine**

Pored objavljivanja u Dnevnom listu „Pobjeda“, ovaj poziv će biti postavljen na stranicama [www.gov.me/biblioteka/oglasi](http://www.gov.me/biblioteka/oglasi) i [www.euprava.me](http://www.euprava.me)

Obrazac za predlaganje kandidata sa prilozima propisanim ovim pozivom, dostavlja **se isključivo poštom** na adresu:

**GENERALNI SEKRETARIJAT VLADE CRNE GORE**

**Kancelarija za saradnju s nevladinim organizacijama**

**Karađorđeva broj 1**

**81000 Podgorica**

**sa napomenom „predlaganje kandidata za člana Savjeta**

**za zaštitu od diskriminacije“**

***Predlog kandidata/kandidatkinje za člana/članicu Savjeta biće razmatran samo ako je dostavljen na propisanom obrascu i uz svu potrebnu dokumentaciju.***

Kancelarija će, u roku od 10 dana od isteka roka utvrđenog ovim pozivom, na stranici [www.gov.me/biblioteka/izvještaji](http://www.gov.me/biblioteka/izvještaji) objaviti listu kandidata/kandidatkinja za članstvo u Savjetu, u skladu sa ovim pozivom, sa nazivima nevladinih organizacija koje su ih predložile i dostavljenim biografijama.

Uz listu kandidata/kandidatkinja i biografije, Kancelarija će objaviti i javni poziv nevladinim organizacijama za dostavljanje podrške kandidatima/kandidatkinjama sa liste u roku od 15 dana od dana objavljivanja liste i javnog poziva, te obrazac za podršku kandidatu/kandidatkinji.

Eventualna pitanja oko postupka predlaganja kandidata/kandidatkinja po ovom pozivu mogu se dostaviti elektronskim putem, na adresu: [saradnja.nvo@gsv.gov.me](mailto:saradnja.nvo@gsv.gov.me)

Broj: 14-1115/2

Podgorica, ­­26. oktobar 2015. godine